Legal Document

Category: 341

Text:
9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 348 της 12/28 Μαΐου 1976 (ΦΕΚ Α΄ 126) Περί κυρώσεως του Κανονισμού λειτουργίας δικτύου Υπονόμων της περιοχής Θεσσαλονίκης. Έχοντες υπ’ όψει: 1.Το άρθρ. 12 του Ν.Δ. 787/1970 «περί συστάσεως Οργανισμού Αποχετεύσεως της περιοχής Θεσσαλονίκης». 2.Την υπ’ αριθ. 138/1975 πράξιν του Διοικητικού Συμβουλίου του Ο.Α.Θ. 3.Την υπ’ αριθ. 110/19.2.1976 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και Δημοσίων Έργων Υπουργών, απεφασίσαμεν και διατάσσομεν: Κυρούμεν τον Κανονισμόν λειτουργίας, του δικτύου Υπονόμων της περιοχής Θεσσαλονίκης, έχοντα ως έπεται: Αντικείμενον του Κανονισμού Άρθρ.1.-Ο παρών Κανονισμός αφορά τους όρους της εν γένει λειτουργίας του δικτύου των υπονόμων της περιοχής Θεσσαλονίκης (περιοχής αρμοδιότητος Ο.Α.Θ.). Υποχρέωσις συνδέσεως Άρθρ.10.-1.Ο έλεγχος των εξωτερικών ιδιωτικών διακλαδώσεων από του σίφωνος μέχρι της υπονόμου της οδού, είτε πρόκειται περί παλαιών τοιούτων, υφισταμένων προ της ισχύος του παρόντος είτε περί κατασκευαζομένων βάσει του παρόντος, ασκείται υπό του Ο.Α.Θ., δι’ αυτοψίας ακόμη και εντός των ιδιοκτησιών πάσης κατηγορίας, εκτελουμένων εν ανάγκη των απαιτουμένων εκσκαφών, κατεδαφίσεων χημικών αναλύσεων των αποχετευομένων υγρών και υποδεικνυομένης της εκτελέσεως πάσης κρινομένης ως επιβεβλημένης συμπληρωματικής εργασίας δια την ασφαλή και επιτυχή λειτουργίαν και χρήσιν των υπονόμων. Η κατασκευή φρεατίων επιθεωρήσεως, δι’ ων διέρχονται οι αγωγοί των εσωτερικών εγκαταστάσεων αποχετεύσεως είναι υποχρεωτική μεν προκειμένου περί εργοστασίων δι’ άλλας δε κτιριακάς ή υπαιθρίους εγκαταστάσεις οσάκις η κατασκευή τούτων θεωρηθή υπό του Ο.Α.Θ. ως επιβεβλημένη. 2.Εις περίπτωσιν εξακριβώσεως πλημμελούς λειτουργίας εγκαταστάσεως τινός, είτε λόγω μη συμμορφώσεως προς τους όρους του παρόντος ή προς τας καθορισθείσας τεχνικάς υποδείξεις, είτε λόγω αποχετεύσεως απαγορευομένων ουσιών εις το δίκτυον υπονόμων, τάσσεται υπό του Ο.Α.Θ. εις τον ενδιαφερόμενον ιδιοκτήτην ωρισμένη προθεσμία προς άρσιν της παρατηρηθείσης ανωμαλίας και εκτέλεσιν των προς τούτο ορισθησομένων εργασιών. Παρερχομένης δε ταύτης απράκτου, εκτός των άλλων συνεπειών, δύναται ο Ο.Α.Θ. να προβαίνει εις την εκτέλεσιν αυτών εις βάρος και δια λογαριασμόν του ιδιοκτήτου. 3.Ζημίαι προξενηθείσαι εις το δίκτυον των υπονόμων και εις την εξωτερικήν ιδιωτικήν διακλάδωσιν επανορθούνται μόνον υπό του Ο.Α.Θ. εις βάρος του προξενήσαντος την ζημίαν. 4.Ο Ο.Α.Θ. δικαιούται να επεκτείνη τον έλεγχόν του και πέραν του σιφώνος προς το εσωτερικόν της εγκαταστάσεως καθ’ ότι και μόνον αφορά την ασφαλή και καλήν λειτουργίαν του δικτύου των υπονόμων, υποχρεούμενος όπως κοινοποιή αμέσως το αποτέλεσμα του ελέγχου τούτου και εις το αρμόδιον Πολεοδομικόν Γραφείον. Χορήγησις αδειών συνδέσεως Άρθρ.11.-1.Προ πάσης ενεργείας προς λήψιν της νομίμου αδείας οικοδομής προκειμένου περί ανεγέρσεως νέων οικοδομών και επεκτάσεως υφισταμένων προς υποβολήν εις τον Ο.Α.Θ. της ως κατωτέρω εκθέσεως περί των εσωτερικών εγκαταστάσεων αποχετεύσεως προκειμένου περί των προϋφισταμένων πάσης φύσεως οικοδομών, οι ενδιαφερόμενοι ιδιοκτήται οφείλουσι να ζητήσωσι παρά του Ο.Α.Θ. δι’ αιτήσεώς των πληροφορίας περί του υφισταμένου εν τη περιοχή ταύτη συστήματος αποχετεύσεως (παντορροϊκού ή χωριστικού) ως επίσης  και περί του σημείου συμβολής της στάθμης υπερυψώσεως των υδάτων της υπονόμου ίνα λάβη ταύτα υπ’ όψιν ο μέλλων να συντάξη την μελέτην ή την έκθεσιν Μηχανικός. Η ως άνω έγγραφος βεβαίωσις του Ο.Α.Θ. αποτελεί υποχρεωτικόν δικαιολογητικόν στοιχείον προς έγκρισιν της όλης μελέτης της οικοδομής δια την έκδοσιν της μονίμου αδείας ανεγέρσεως, είτε πρόκειται περί νέας οικοδομής, είτε περί επεκτάσεως οριζοντίως ή κατακορύφως, υφισταμένης οικοδομής. 2.Δια την υπό του Ο.Α.Θ. χορήγησιν της αδείας συνδέσεως μετά του δικτύου υπονόμων απαιτούνται τα κάτωθι: Α.Κτίρια εν γένει (κατοικίαι, γραφεία, καταστήματα, εκπαιδευτήρια κ.λ.π.). Ι.Νέαι υπό ανέγερσιν οικοδομαί και προϋφιστάμεναι τοιαύται δι’ ας απαιτείται μελέτη κατά τον Γ.Ο.Κ. υδραυλικών εγκαταστάσεων. α)Μετά της αιτήσεως προς χορήγησιν της αδείας συνδέσεως, τρία αντίτυπα της ειδικής μελέτης των εσωτερικών εγκαταστάσεων αποχετεύσεως υπό κλίμακα 1:100 ή 1:50 τεθεωρημένου του ενός ταύτης υπό της αρμοδίας δια την έκδοσιν της αδείας ανεγέρσεως της οικοδομής Υπηρεσίας, περιλαμβανούσης: αα)Διαγράμματα των ορόφων της οικοδομής εν κατόψει και τομή (διερχομένην δια του μηχανοσίφωνος της οικοδομής) περιλαμβάνοντα το εσωτερικόν δίκτυον της αποχετεύσεως, τας διαμέτρους και το είδος (υλικών) των σωλήνων, το σημείον εκβολής και γενικώς τας λεπτομερείας της εσωτερικής αποχετευτικής εγκαταστάσεως. αβ)Τοπογραφικόν διάγραμμα του οικοδομικού τετραγώνου και της εν αυτώ θέσεως του οικοπέδου και της προς σύνδεσιν οικοδομής, υπό κλίμακα 1:500 με τας διαστάσεις του οικοπέδου. αγ)Υπόμνημα καθορίζον: 1.Την συνολικήν επιφάνειαν της ιδιοκτησίας (οικόπεδον). 2.Την υπό της οικοδομής κεκαλυμμένην επιφάνειαν. 3.Το σύνολον των ορόφων, υπογείων, υπερώων. 4.Το μήκος των προσόψεων του κτιρίου και του οικοπέδου. 5.Τας υψομετρικάς διαφοράς εν σχέσει με τα υψόμετρα των πεζοδρομίων τουλάχιστον των ισογείων και υπογείων χώρων της οικοδομής σχετιζόμενα με τα απόλυτα υψόμετρα, ως ταύτα έχουσι εγκριθή υπό των αρμοδίων Υπηρεσιών. Η ως άνω ειδική μελέτη του αποχετευτικού δικτύου της οικοδομής πρέπει να φέρη τας υπογραφάς του συντάξαντος μηχανικού, και του ιδιοκτήτου όστις πάντως είναι υπεύθυνος έναντι της αρχής δι’ ατελή ή εσφαλμένην εφαρμογήν της μελέτης, υποχρεούμενος εις την ιδία δαπάνη και φροντίδι μεταγενεστέραν αποκατάστασιν του δικτύου, κατά τας υποδείξεις της αρμοδίας Υπηρεσίας. ΙΙ.Προϋφιστάμενα κτίρια και νέαι υπό ανέγερσιν οικοδομαί δι’ ας δεν απαιτείται κατά (Μετά την σελ. 630,124) Σελ. 630,125 Τεύχος 603-Σελ. 135 Υπόνομοι Θεσσαλονίκης 23.Η.β.9 Γ .Ο.Κ. μελέτη υδραυλικών εγκαταστάσεων δια την έκδοσιν άδειας οικοδομής. Προκειμένου περί οικοδομών υφισταμένων προ της ισχύος του παρόντος Κανονισμού ο Ο.Α.Θ. προσκαλεί τους ιδιοκτήτας όπως υποβάλωσιν εντός ωρισμένης προθεσμίας σχετικήν αίτησιν προς σύνδεσιν μετά του δικτύου οικονόμων. Μετά της ως άνω αιτήσεως συνυποβάλλεται και έκθεσις υπογεγραμμένη υπό Μηχανικού περιγράφουσα την εσωτερικήν εγκατάστασιν αποχετεύσεως, την επιφάνειαν, τον κύβον και τον αριθμόν των διαμερισμάτων της οικοδομής, ως και τας υψομετρικάς διαφοράς εν σχέσει προς τα υψόμετρα των πεζοδρομίων του υπογείου και ισογείου ορόφου σχετιζομένας με τα απόλυτα υψόμετρα ως ταύτα έχουσιν εγκριθή υπό των αρμοδίων Υπηρεσιών. Θα συνυποβάλλεται επίσης τοπογραφικόν διάγραμμα του ακινήτου υπό κλίμακα 1:500. Ο Ο.Α.Θ. δύναται να ζητήση επί πλέον τούτων και πάσαν αναγκαιούσαν κατά την κρίσιν του πληροφορίαν και χρήσιμον στοιχείον, επιβάλλων την εκτέλεσιν πάσης μεταρρυθμίσεως ή συμπληρώσεως της υφισταμένης εσωτερικής εγκαταστάσεως κρινομένης αναγκαίας δια την σύνδεσιν ταύτης μετά του δικτύου υπονόμων, κοινοποιών την περί του τελευταίου τούτων εντολήν του και εις το αρμόδιον Πολεοδομικόν Γραφείον. Δια την εκτέλεσιν των υποδεικνυομένων εργασιών τάσσεται υπό του Ο.Α.Θ. ωρισμένη προθεσμία, παρερχομένης δε ταύτης απράκτου ως επίσης και αν δεν υποβληθή εμπροθέσμως η αίτησις περί συνδέσεως εκτός των άλλων συνεπειών δύναται ο Ο.Α.Θ. να προβαίνη εις ολικήν ή μερικήν εκτέλεσιν των εργασιών εις βάρος και δια λογαριασμόν του ιδιοκτήτου. Η ως άνω έκθεσις περί των εσωτερικών εγκαταστάσεων αποχετεύσεως και το τοπογραφικόν διάγραμμα οφείλουν να συνοδεύουν και την αίτησιν συνδέσεως πάσης νέας οικοδομής, δι’ ην δεν απαιτείται μελέτη υδραυλικών εγκαταστάσεων δια την χορήγησιν αδείας οικοδομής. Δια την περίπτωσιν πολυκατοικιών, ένθα ενδιαφερόμενοι τυγχάνουσι πολλοί συνιδιοκτήται, η κατά τα ανωτέρω αίτησις προς σύνδεσιν μετά της υπονόμου υποβάλλεται υπό του Διαχειριστού της πολυκατοικίας και τούτου μη υπάρχοντος υπό πάντων των συνιδιοκτητών ή και υπό ενός τούτων συνοδευομένη επί πλέον των άνω στοιχείων και μετά υπευθύνου δηλώσεως περί των ποσοστών συνιδιοκτησίας εκάστου ιδιοκτήτου. Β΄.Κτίρια και εγκαταστάσεις πάσης χρήσεως πλην κατοικιών, γραφείων, καταστημάτων κλπ. (Βιομηχανίαι, Βιοτεχνίαι, Σταθμοί αυτοκινήτων, σταύλοι κλπ.). Σελ. 630,126 Τεύχος 603-Σελ. 136 Ι.Νέα κτίρια υπό ανέγερσιν. Οι μέλλοντες να οικοδομήσουν οφείλουν να υποβάλουν προς τον Ο.Α.Θ. πλην της ανωτέρω δια τα κτίρια κατοικιών αναφερομένης ειδικής μελέτης των εσωτερικών εγκαταστάσεων αποχετεύσεως, ήτις θα υποβάλλεται εις πάσαν περίπτωσιν και ανεξαρτήτως όγκου οικοδομής και συμπληρωματικήν μελέτην εις τριπλούν, των υπό του άρθρ. 7 του παρόντος προβλεπομένων ως αναγκαιουσών εγκαταστάσεων προς επιτυχή και ασφαλή λειτουργίαν και χρήσιν του δικτύου υπονόμων. Εν τη μελέτη ταύτη θα αναγράφηται η ποσότης, η θερμοκρασία και η χημική σύνθεσις των αποχετευθησομένων υδάτων, οι δείκται αυτών Ρ.Η. (μέγισται, ελάχιστοι, μέσοι) η ημερήσια παροχή και αι διακυμάνσεις αυτής, η περιεκτικότης εις βαρέα μέταλλα, εις τοξικάς ουσίας, κλπ. του Ο.Α.Θ. δικαιουμένου να ζητήση και πάσαν άλλην χρήσιμον πληροφορίαν. Η ως άνω συμπληρωματική μελέτη των εγκαταστάσεων πρέπει να φέρη πλην της υπογραφής των αρμοδίων κατά περίπτωσιν επιστημόνων και την υπογραφήν του ιδιοκτήτου του τελευταίου όντος πάντως υπευθύνου, αν εκ των πραγμάτων ελεγχθούν αύται δι’ οιονδήποτε λόγον κακώς λειτουργούσαι. Μόνον μετά τον υπό της αρμοδίας υπηρεσίας του Ο.Α.Θ. έλεγχον της καλής εκτελέσεως των ως άνω εσωτερικών εγκαταστάσεων και της τηρήσεως των όρων του παρόντος κανονισμού, είναι δυνατή η σύνδεσις μετά του δικτύου υπονόμων. 23.Η.β.9 Υπόνομοι Θεσσαλονίκης ΙΙ.Προϋφιστάμενα κτίρια. Δια τα κτίρια ταύτα δέον κατόπιν προσκλήσεως του Ο.Α.Θ. να υποβληθούν αυτώ εκθέσεις περί των υφισταμένων εγκαταστάσεων αποχετεύσεως, ως και των εν παρ. 3 του άρθρ. 7 προβλεπομένων εγκαταστάσεων και τοπογραφικόν διάγραμμα του ακινήτου υπό κλίμακα 1:500 υπογεγραμμένα υπό Μηχανικού, ως και βεβαίωσις υπό αρμοδίου κατά περίπτωσιν επιστήμονος περί της ποιότητος των αποχετευθησομένων αποβλήτων εν γένει. Εκτός της υπογραφής του συντάξαντος Μηχανικού, δέον ταύτα να φέρωσι και την υπογραφήν του ιδιοκτήτου του τελευταίου όντως εν πάση περιπτώσει υπευθύνου αν εκ των πραγμάτων ελεγχθούν αι εγκαταστάσεις δι’ οιονδήποτε λόγον κακώς λειτουργούσαι. Ο Ο.Α.Θ. δικαιούται να επιβάλη προς διευκόλυνσιν των απαιτουμένων δοκιμαστικών εξετάσεων την κατασκευήν ειδικών φρεατίων επιθεωρήσεως, δι’ ων θα διέρχωνται οι αγωγοί εσωτερικών αποχετεύσεων. Εν τη ως άνω προσκλήσει θα τάσσεται υπό του Ο.Α.Θ. ωρισμένη προθεσμία προς υποβολήν της αιτήσεως μετά της μελέτης μεθ’ όλων των απαιτουμένων ως άνω δικαιολογητικών, εν συνεχεία δε ετέρα προθεσμία δια την εκτέλεσιν των υπό του Ο.Α.Θ. υποδειχθησομένων εργασιών δια την σύνδεσιν μετά της υπονόμου ή ανοικτού αγωγού. Παρερχομένης απράκτου μιάς των προθεσμιών τούτων ή και αμφοτέρων, εκτός των άλλων συνεπειών δύναται ο Ο.Α.Θ. να διακόπτη τυχόν υφισταμένην σύνδεσιν ως και να εκτελή τας κατά την κρίσιν του εργασίας εις βάρος και δια λογαριασμόν του ιδιοκτήτου. ΙΙΙ.Οι ιδιοκτήται των κατά τα ανωτέρω ακινήτων οφείλουν να γνωστοποιούν εγγράφως εις τον Ο.Α.Θ. την εκτέλεσιν των απαιτουμένων συμπληρώσεων ή τροποποιήσεων των εγκαταστάσεων αποχετεύσεως, υποβάλλοντες τα προς τούτο στοιχεία ίνα προβαίνη ούτος εις την μετά της υπονόμου σύνδεσιν της εξωτερικής ιδιωτικής διακλαδώσεως. IV.Προκειμένου περί αποχετεύσεων προς το δίκτυον των υπονόμων, ή ανοικτούς εν γένει αγωγούς, ο Ο.Α.Θ. διατηρεί το δικαίωμα να ορίζη εκάστοτε και αναλόγως των ειδικών συνθηκών και της διαδρομής της αποχετεύσεως τα ανεκτά όρια του δικτύου εις Ρ.Η. των αποχετευομένων υγρών και να διακόπτη άνευ ετέρας διατυπώσεως την αποχέτευσιν εφ’ όσον οι δια των δοκιμών κατά τους γενησομένους ελέγχους εξακριβούμενοι δείκται εξέρχονται των καθοριζομένων ορίων. Δαπάναι και εισφοραί Άρθρ.12.-1.Δαπάναι κατασκευής διακλαδώσεως. Οι ιδιοκτήται των ακινήτων των συνδεομένων μετά του δικτύου υποχρεούνται να προκαταβάλουν εις τον Ο.Α.Θ. την δαπάνην κατασκευής της προς σύνδεσιν του ακινήτου των διακλαδώσεως από της ρυμοτομικής γραμμής μέχρι της υπονόμου. Η οριστική δαπάνη εκκαθαρίζεται υπό του Ο.Α.Θ. μετά  την εκτέλεσιν της εργασίας. Η δαπάνη διακλαδώσεως συνδέσεως ακινήτου δύναται μετ’ απόφασιν του Διοικητικού Συμβουλίου να υπολογίζηται γενικώς δι’ άπαντα τα ακίνητα με βάσιν το ήμισυ του πλάτους της οδού και των κατά τρέχον μέτρον μέσων τιμών δαπάνης διακλαδώσεως. Η μέση αύτη τιμή δαπάνης διακλαδώσεως ορίζεται δι’ αποφάσεως του Διοικητικού Συμβουλίου, εγκρινομένης υπό του Νομάρχου Θεσσαλονίκης τη εισηγήσει της Δ/νσεως Τεχνικών Υπηρεσιών. 2.Δικαίωμα συνδέσεως. α)Το δικαίωμα συνδέσεως ορίζεται εις το 1/6 της κατά τρέχον μέτρον μέσης τιμής δαπάνης υπονόμων, πολλαπλασιαζομένης επί ολόκληρον το μήκος της προσόψεως του οικοπέδου του ακινήτου εις μέτρα και δι’ ένα έκαστον όροφον αυτού συμπεριλαμβανομένων και των υπογείων χώρων εφ’ όσον αποχετεύονται. Η μέση τιμή δαπάνης της υπονόμου οδού δια τον καθορισμόν του δικαιώματος συνδέσεως καθορίζεται δι’ αποφάσεως του Διοικητικού Συμβουλίου του Ο.Α.Θ. εγκρινομένης υπό του Υπουργού Δημοσίων Έργων. Εις τας περιπτώσεις των εδαφ. 3, 4 και 5 του άρθρ. 5 του παρόντος ως και γενικώς δι’ οικοδομάς κειμένας επί του αυτού οικοπέδου και μη εχούσας πρόσοψιν επί της οδού, έκαστος όροφος ανεξαρτήτου οικοδομής λογίζεται δια τον υπολογισμόν του δικαιώματος συνδέσεως ως ίδιος επί πλέον όροφος, του δικαιώματος συνδέσεως υπολογιζομένου εφ’ ολοκλήρου του μήκους της προσόψεως του οικοπέδου. Δια τα συμφώνως τη παρ. 5 του άρθρ. 5 αποχετευόμενα μέσω γειτονικών ιδιοκτησιών ύδατα, ως μήκος προσόψεως δια τον υπολογισμόν του δικαιώματος συνδέσεως, λογίζεται το μήκος της προσόψεως του οικοπέδου του ακινήτου επί της οδού εφ’ ης τούτο έχει πρόσοψιν. Εάν δε το τελευταίον τούτο δεν έχει πρόσοψιν επί της οδού ή έχει τοιαύτην μικροτέραν του ελαχίστου ορίου προσόψεως, αρτίου οικοπέδου, το μήκος προσόψεως όπερ θα ληφθή υπ’ όψιν θα είναι το μήκος του ελαχίστου ορίου του απαιτουμένου δι’ άρτιον οικόπεδον. Προκειμένου περί οικοπέδων εχόντων προσόψεις επί δύο οδών λαμβάνονται υπ’ όψιν το άθροισμα του μήκους της μεγαλυτέρας προσόψεως και το ½ του μήκους της μικροτέρας. Προκειμένου δε περί οικοπέδων εχόντων προσόψεις επί πλειόνων των δύο οδών λαμβάνεται υπ’ όψιν το άθροισμα του μήκους της μεγαλυτέρας προσόψεως, το ½ του μήκους της αμέσως επομένης κατά μέγεθος και το ¼ του μήκους εκάστης των λοιπών προσόψεων. β)Το δικαίωμα συνδέσεως προκειμένου περί νέων υπό ανέγερσιν οικοδομών καταβάλλεται εις τον Ο.Α.Θ. προ της εκδόσεως της υπό της αρμοδίας Υπηρεσίας της σχετικής αδείας ανεγέρσεως οικοδομής, του σχετικού αποδεικτικού εισπράξεως του δικαιώματος ως και της κατά την παρ. 1 του άρθρ. 11 του παρόντος βεβαιώσεως αποτε(Μετά την σελ. 630,126) Σελ. 630,127 Τεύχος 603-Σελ. 137 Υπόνομοι Θεσσαλονίκης 23.Η.β.9 λούντων απαραίτητα δικαιολογητικά δια την έκδοσιν της αδείας. Εν περιπτώσει μη υπάρξεως δυνατότητος συνδέσεως (ελλείψει δικτύου κλπ.) δέον δια την έκδοσιν της οικείας αδείας οικοδομής να προσκομίζεται σχετική βεβαίωσις του Ο.Α.Θ. Εις την εν καιρώ χορηγηθησομένην άδειαν συνδέσεως και εις το σώμα αυτής αναγράφεται ο αριθμός των αποδεικτικών εισπράξεως του δικαιώματος τούτου. Προκειμένου δε περί υφισταμένων οικοδομών το δικαίωμα συνδέσεως καταβάλλεται εις τον Ο.Α.Θ. κατά την υποβολήν της αιτήσεως περί χορηγήσεως αδείας συνδέσεως, του αριθμού του σχετικού αποδεικτικού καταβολής σημειουμένου επί του σώματος της αδείας συνδέσεως. Προκειμένου περί προσθήκης ορόφων εις συνδεδεμένην με το δίκτυον οικοδομήν το δικαίωμα συνδέσεως καταβάλλεται ως και εις την περίπτωσιν των νέων οικοδομών και συνίσταται εις το 1/6 της κατά το τρέχον μέτρον μέσης τιμής δαπάνης της υπονόμου της οδού πολλαπλασιαζομένην επί το μήκος ολοκλήρου της προσόψεως του οικοπέδου δι’ έκαστον προστιθέμενον όροφον. Τα αυτά ισχύουν προκειμένου και περί υπογείων χώρων το πρώτον αποχετευομένων. Δι’ ειδικάς περιπτώσεις μη προβλεπομένας εν τω παρόντι αποφασίζει το Διοικητικόν Συμβούλιον του Ο.Α.Θ. γ)Εν περιπτώσει κατασκευής νέου αγωγού, εις αντικατάστασιν υφισταμένου παλαιού τοιούτου, τα εις τον νέον αγωγόν συνδεθησόμενα ακίνητα, άτινα είχον νομίμως συνδεθή με τον παλαιόν αγωγόν και δια τα οποία είχεν καταβληθή η σχετική δαπάνη συνδέσεώς των, απαλλάσσονται εκ της υποχρεώσεως πληρωμής των δαπανών κατασκευής της νέας ιδιωτικής διακλαδώσεως, κατά το ως άνω καταβληθέν εις το παρελθόν ποσόν. 3.Δικαίωμα χρήσεως υπονόμων. α)Οι ιδιοκτήται ως και οι οπωσδήποτε ποιούμενοι χρήσιν των ακινήτων των συνδεδεμένων μετά του δικτύου, υποχρεούνται εις την καταβολήν του δικαιώματος χρήσεως υπονόμων οριζομένου ίσου προς το 40% του ποσού του αντιστοίχου λογαριασμού καταναλώσεως ύδατος δια τον από της συνδέσεως μετά του δικτύου αποχετεύσεως και εφ’ εξής χρόνον. Των δε ήδη συνδεδεμένων ακινήτων επί του λογαριασμού της από 1 ης  Ιαν. 1976 και τον εφ’ εξής χρόνον κατανάλωσεως ύδατος. Κατά τα λοιπά εφαρμόζονται τα υπό της παρ. 4 του άρθρ. 10 του Ν.Δ. 787/1970 οριζόμενα. β)Η είσπραξις του δικαιώματος χρήσεως υπονόμων, προκειμένου περί ακινήτων υδροδοτουμένων υπό του Οργανισμού Υδρεύσεως Θεσσαλονίκης, ενεργείται υποχρεωτικώς υπό του ΟΥΘ ομού μετά των αντιστοίχων λογαριασμών καταναλώσεως ύδατος και αποδίδεται εις τον Ο.Α.Θ. κατά τα ειδικώς  Σελ. 630,128 Τεύχος 603-Σελ. 138 δια της υπό των διατάξεων των παρ. 5 και 6 του άρθρ. 13 του Ν.Δ. 787/1970 προβλεπομένης κοινής αποφάσεως των Υπουργών Οικονομικών και Δημοσίων Έργων ορισθησόμενα. γ)Η είσπραξις του δικαιώματος χρήσεως υπονόμων, προκειμένου περί ακινήτων υδρευομένων υπό ετέρων φορέων υδρεύσεως, ενεργείται παρ’ αυτών εφαρμοζομένων αναλόγως των εν τοις εδάφ. α΄ και β΄ της παρούσης παρ. 3 οριζομένων ως και των δια της εκδοθησομένης κατά προηγούμενον εδαφ. β΄ κοινής αποφάσεως των Υπουργών Οικονομικών και Δημοσίων Έργων καθορισθησομένων. δ)Η είσπραξις του δικαιώματος χρήσεως υπονόμων δια πάσας τας λοιπάς περιπτώσεις καθορίζεται δι’ αποφάσεων του Διοικητικού Συμβουλίου του Ο.Α.Θ. εγκρινομένων υπό του Νομάρχου Θεσσαλονίκης. 23.Η.β.9 Υπόνομοι Θεσσαλονίκης 4.Δαπάναι ελέγχου και εκτελέσεως εργασιών βαρυνουσών τον ιδιοκτήτην. α)Αι δαπάναι πάσης επιβαλλομένης κατά τας διατάξεις του παρόντος υπό του Ο.Α.Θ. τροποποιήσεως των εγκαταστάσεων εντός των ακινήτων βαρύνουσιν εξ ολοκλήρου τον ιδιοκτήτην, όστις επιμελείται και της εκτελέσεως των σχετικών εργασιών εντός προθεσμίας τασσομένης υπό του Ο.Α.Θ. Παρελθούσης απράκτου της ταχθείσης προθεσμίας αι εργασίαι εκτελούνται υπό του Ο.Α.Θ. και βαρύνουσι τον ιδιοκτήτην. Η εκκαθάρισις και είσπραξις των γενομένων υπό του Ο.Α.Θ. δαπανών ενεργείται κατά τα εν τω επομένω εδαφίω οριζόμενα: β)Τον ιδιοκτήτην βαρύνουσι και άπασαι αι δαπάναι του Ο.Α.Θ. αι απαιτούμεναι δια τον συμφώνως προς τας διατάξεις του παρόντος έλεγχον της εσωτερικής εγκαταστάσεως αποχετεύσεως του ακινήτου ως και της σχετικής συστάσεως των αποχετευομένων υγρών, τούτο δε εφ’ όσον ήθελεν διαπιστωθή υπό του Ο.Α.Θ. ότι ο ιδιοκτήτης δεν έχει συμμορφωθή προς τας διατάξεις του παρόντος. Αι δαπάναι αύται καταβάλλονται υπό των ιδιοκτητών εις ο ποσόν καθορίζονται αύται εις εκκαθαριστικόν λογαριασμόν συντασσόμενον υπό του Ο.Α.Θ., βάσει των εαναλυτικώς γενησσομένων προς τούτο δαπανών. Εν περιπτώσει αντιρρήσεων του ιδιοκτήτου επί του ποσού των δαπανών τούτων, δέον ούτος να υποβάλη αυτάς εντός ανατρεπτικής προθεσμίας δέκα πέντε ημερών από της κοινοποιήσεως του λογαριασμού. Αι αντιρρήσεις αύται μετά του λογαριασμού υποβάλλονται εις τον Νομάρχην Θεσσαλονίκης και κοινοποιούνται και προς τον Ο.Α.Θ. Ο λογαριασμός θεωρείται καλώς έχων και υποχρεωτικός δια τον ιδιοκτήτην δι’ ο ποσόν θέλει εγκριθή ούτος τελικώς υπό του Νομάρχου. Άλλος τρόπος αποχετεύσεως Άρθρ.13.-1.Εις ας περιπτώσεις δεν επιτρέπεται ή δεν είναι δι’ οιονδήποτε λόγον δυνατή η αποχέτευσις των διαφόρων υγρών εντός των υπονόμων, ή των διευθετημένων ρευμάτων ή και ρευμάτων συμβαλλόντων εις υπονόμους ή διευθετημένα ρεύματα, η αποχέτευσις γίνεται κατά τα κατωτέρω οριζόμενα. Α΄. Ακάθαρτα ύδατα. Άπαντα τα ακάθαρτα υγρά και τα προϊόντα αποχωρητηρίων επιβάλλεται να περισυλλέγωνται ως ορίζουν αι σχετικαί διατάξεις του Γενικού Οικοδομικού Κανονισμού του Κράτους. Β΄.Όμβρια και πηγαία ύδατα. Πρέπει να συλλέγωνται καταλλήλως και να διοχετεύωνται υπό τα πεζοδρόμια προς τα ρείθρα της οδού, λαμβανομένων πάντοτε των καταλλήλων τεχνικών μέτρων προς αποφυγήν διελεύσεως ή καταλήξεώς των εις ξένας ιδιοκτησίας. Επιτρέπεται επίσης τη αδεία του Ο.Α.Θ. μετ’ έγκρισιν του Νομάρχου, η απ’ ευθείας αποχέτευσις των ομβρίων υδάτων του ακινήτου εις την κοίτην  φυσικών ή τεχνητών ρευμάτων εφ’ όσον τούτο υψομετρικώς είναι δυνατόν. Εν αντιθέτω περιπτώσει δύναται να επιτραπή και πάλιν τοιαύτη αποχέτευσις τη αδεία του Ο.Α.Θ. μετ’ έγκρισιν του Νομάρχου Θεσσαλονίκης, υπό ιδίαν όμως ευθύνην του ιδιοκτήτου και υπό τους όρους της παρ. 1 του άρθρ. 6 του παρόντος. Εις την κατηγορίαν των ομβρίων υδάτων υπάγονται και τα καθαρά εν γένει ύδατα ως π.χ. τα προερχόμενα εκ της ψύξεως των μηχανών, εκ της αποστραγγίσεως του υπεδάφους κλπ. Ποιότης Υλικών Άρθρ.14.-Οι σωληνωτοί αγωγοί και τα ειδικά τεμάχια των εξωτερικών ιδιωτικών διακλαδώσεων θα κατασκευάζωνται υποχρεωτικώς εξ οξυμάχου υλικού, τουτέστιν θα είναι αργυλοπυριτικοί πληρούντες τους ισχύοντας κανονισμούς του Διοικητικού Συμβουλίου του Ο.Α.Θ. δυναμένου δι’ αποφάσεώς του εγκρινομένης υπό του Υπουργού Δημοσίων Έργων, να ορίση ως χρησιμοποιησίμους και σωληνωτούς αγωγούς εξ άλλων υλικών. Γενικαί διατάξεις Άρθρ.15.-Αι υπό των διατάξεων του άρθρ. 2 παρ. 1, 2 και 3, του άρθρ. 3 παρ. 3, του άρθρ. 4 παρ. 2, του άρθρ. 5 παρ. 5, του άρθρ. 6 παρ. 1 και 6, του άρθρ. 7 παρ. 1 και 3, του άρθρ. 8 παρ. 1, του άρθρ. 12 παρ. 1, παρ. 2 εδάφ. α΄ παρ. 3 εδάφ. δ΄ και παρ. 4 εδαφ. α΄ και β΄ και του άρθρ. 13 παρ. 1 εδάφ. Α΄και Β του παρόντος κανονισμού προβλεπόμεναι αποφάσεις του Διοικητικού Συμβουλίου του Ο.Α.Θ., εκδίδονται μετά γνώμην Επιτροπής εκ του Γενικού Διευθυντού του Ο.Α.Θ. του Διευθυντού Τεχνικών Υπηρεσιών του Ο.Α.Θ. και ενός Διπλωματούχου Μηχανικού του Ο.Α.Θ. οριζομένων υπό του Διοικητικού Συμβουλίου αυτού. Άρθρ.16.-α)Ατομικαί προσκλήσεις, ειδοποιήσεις και εν γένει έγγραφα του Ο.Α.Θ. επιδοτέα προς οιονδήποτε τρίτον, επιδίδονται δι’ υπαλλήλου του Ο.Α.Θ. ή δια της Αστυνομικής Αρχής ή δια του Προέδρου της Κοινότητος, κατά τας διατάξεις των άρθρ. 154 έως 165 του Κώδικος Ποινικής Δικονομίας, εφαρμοζομένας αναλόγως ή εν ανάγκη δια δικαστικού κλητήρος. β)Πρόσκλησις ή ειδοποίησις του ιδιοκτήτου δεν απαιτείται, οσάκις πρόκειται περί ελέγχου λειτουργίας της εγκαταστάσεως αποχετεύσεως και εν γένει τηρήσεως των όρων του παρόντος Κανονισμού. γ)Τα ήδη εισπραχθέντα υπό των Δήμων και Κοινοτήτων της περιοχής αρμοδιότητος Ο.Α.Θ. ποσά εκ προκαταβολής του δικαιώματος συνδέσεως χωρίς μέχρι τούδε να εκδοθούν αι αντίστοιχοι άδειαι συνδέσεως, θεωρούνται καλώς εισπραχθέντα και δεν αποδίδονται εις τον Ο.Α.Θ. αι δε μέλλουσαι να εκδοθούν άδειαι, θα εκδοθούν επί τη προσκομίσει των αποδεικτικών πληρωμής του δικαιώματος προσαρτωμένου εις το υ(Μετά την σελ. 630,128) Σελ. 630,129 Τεύχος 603-Σελ. 139 Υπόνομοι Θεσσαλονίκης 23.Η.β.9 πό του Ο.Α.Θ. τηρούμενον αντίγραφον της αδείας εις το σώμα των οποίων θα σημειωθούν τα στοιχεία του αποδεικτικού, μη απαιτουμένης καταβολής άλλου δικαιώματος. δ)Όπου δια του παρόντος κανονισμού ορίζεται ότι ο Ο.Α.Θ. δύναται να διακόπτη την σύνδεσιν, νοείται ότι αύτη πραγματοποιείται άνευ ουδεμιάς ευθύνης του Ο.Α.Θ. δια τας εκ της διακοπής τυχόν ζημίας των ιδιοκτητών και άνευ ουδεμιάς τούτων αποζημιώσεως. ε)Από της ισχύος του παρόντος, καταργούνται αι διατάξεις του από 4.11.1934 Δ/τος «περί Κανονισμού λειτουργίας Υπονόμων Θεσσαλονίκης» ως και πάσα προγενεστέρα διάταξις αντικειμένη εις τα υπό του παρόντος Κανονισμού οριζόμενα. Εις τον Ημέτερον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Σελ. 630,130 Τεύχος 603-Σελ. 140 23.Η.β.9 Υπόνομοι Θεσσαλονίκης 10. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ, ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ Αριθ. Δ. 10908 της 31 Αυγ./10 Σεπτ.  1976 (ΦΕΚ Β΄ 1124) Περί προωθήσεως θέσεως Β΄ και Γ΄ Κατηγορίας του Οργανισμού Αποχετεύσεως Θεσσαλονίκης. Άρθρ.2.-1.Οι ιδιοκτήται οικοπέδων εφ’ ων υφίστανται ή δύνανται ν’ ανεγερθούν οικοδομαί ή εν γένει κτίρια πάσης φύσεως ή άλλαι υπαίθριοι εγκαταστάσεις και τα οποία κείνται επί οδών, εις ας υπάρχει και λειτουργεί υπόνομος του δικτύου της πόλεως παντορροϊκού συστήματος, υποχρεούνται όπως αποχετεύσουν τα όμβρια ως και τα ακάθαρτα ύδατα της οικοδομής των εντός της υπονόμου. Ειδικώς δια τα όμβρια ύδατα η σύνδεσις μετά της υπονόμου προς αποχέτευσιν είναι προαιρετική, καθίσταται δε υποχρεωτική κατά περιπτώσεις, κατόπιν αποφάσεων του Διοικητικού Συμβουλίου του Ο.Α.Θ. 2.Εάν επί της οδού λειτουργούν δύο υπόνομοι του χωριστικού συστήματος, οι ιδιοκτήται υποχρεούνται να αποχετεύσουν κεχωρισμένως τα ακάθαρτα ύδατα εις την αντίστοιχον υπόνομον, προβαίνοντες εις τον διαχωρισμόν των αντιστοίχων εσωτερικών δικτύων μερίμνη και δαπάνη των και επί ποινή διακοπής της τυχόν υφισταμένης αποχετεύσεώς των εις υπάρχουσαν υπόνομον. Η αποχέτευσις όμως των ομβρίων εις την αντίστοιχον υπόνομον είναι προαιρετική, εκτός των περιπτώσεων δι’ ας το Διοικητικόν Συμβούλιον του Ο.Α.Θ. θέλει ορίζει ταύτην υποχρεωτικήν. Αι σχετικαί προειδοποιήσεις των ιδιοκτητών υπό του Ο.Α.Θ. καθορίζουν και την προθεσμίαν εντός της οποίας πρέπει να συντελεσθή ο εν λόγω διαχωρισμός των εσωτερικών δικτύων. 3.Αι κατά τας ανωτέρω παρ. 1 και 2 υποχρεώσεις των ιδιοκτητών προς σύνδεσιν αφορούν το σύνολον των υπονόμων, εξαιρουμένων των δι’ αποφάσεως  του Διοικητικού Συμβουλίου του Ο.Α.Θ., λαμβανομένων κατόπιν εισηγήσεως της Διευθύνσεως Τεχνικών Υπηρεσιών του Ο.Α.Θ. χαρακτηριζομένων ως ακαταλλήλων. Αι τοιαύται συνδέσεις των εσωτερικών εγκαταστάσεων αποχετεύσεως μετά του δικτύου των υπονόμων γίνονται απ’ ευθείας και άνευ της μεσολαβήσεως βόθρων, στεγανών ή μη, των οποίων η κατασκευή απαγορεύεται εν προκειμένω. Αι εις τας παρ. 1 και 2 του παρόντος άρθρου υποχρεώσεις των ιδιοκτητών, ισχύουν και δια την περίπτωσιν καθ’ ην τυχόν προϋπήρχον παλαιαί αποχετεύσεις προς καταργουμένας υπονόμους, οπότε πάλιν οι ιδιοκτήται οφείλουν να προβούν εις την αποχέτευσιν προς τας ορισθησομένας υπό του Ο.Α.Θ. νέας υπονόμους, διακοπτωμένης υποχρεωτικώς της υφισταμένης αποχετεύσεώς των προς την καταργουμένην υπόνομον. 4.Η προς την υπόνομον αποχέτευσις είναι υποχρεωτική και δια τα ακίνητα τα οποία κείνται επί ιδιωτικών οδών, διόδων, στοών κλπ. και αι οποίαι συγκοινωνούν μετά των οδών, εφ’ ων υπάρχει υπόνομος. Το αυτό ισχύει δια την περίπτωσιν καθ’ ην η αποχέτευσις του ακινήτου είναι δυνατή μόνον δια μέσου γειτονικών οικοπέδων, εφ’ όσον είναι δυνατόν να εξασφαλισθή η συνεχής διέλευσις του αγωγού αποχετεύσεως δια μέσου των οικοπέδων τούτων (άρθρ. 5 παρ. 5) του παρόντος τη συναινέσει των ιδιοκτητών αυτών. 5.Η υποχρέωσις συνδέσεως υφίσταται και δια μη οικοδομημένα οικόπεδα ή εν γένει ακαλύπτους χώρους, εφ’ όσον λόγω υψομετρικής διαμορφώσεως αυτών λυμνάζουν όμβρια ή άλλα ύδατα. Άρθρ.3.-1.Το Τμήμα της εγκαταστάσεως αποχετεύσεως των ομβρίων ή ακαθάρτων υδάτων των ακινήτων, το περιλαμβανόμενον από της ρυμοτομικής γραμμής μέχρι της αντιστοίχου υπονόμου, καλούμενον περαιτέρω «εξωτερική ιδιωτική διακλάδωσις», κατασκευάζεται υπό του Ο.Α.Θ. δαπάναις των ιδιοκτητών των ακινήτων κατά τα εν τω παρόντι αναφερόμενα. 2.Η σύνδεσις της ως άνω εξωτερικής ιδιωτικής διακλαδώσεως μετά της εσωτερικής εγκαταστάσεως αποχετεύσεως του κτιρίου κατασκευάζεται τη υποχρεωτική παρεμβολή σίφωνος υπό των ιδιοκτητών των ακινήτων, συμφώνως προς τας τεχνικάς υποδείξεις του Ο.Α.Θ., και εντός των υπό τούτου καθοριζομένων προθεσμιών. 3.Η συντήρησις των εξωτερικών ιδιωτικών διακλαδώσεων βαρύνει τους ιδιοκτήτας των ακινήτων, δύναται δε τη αιτήσει αυτών να ενεργήται παρά του Ο.Α.Θ. επί τη καταβολή των εξόδων εκτελέσεώς της κατά τα ειδικώς καθορισθησόμενα δι’ αποφάσεων του Διοικητικού Συμβουλίου. 4.Αι επισκευαί των εξωτερικών ιδιωτικών διακλαδώσεων ως και γενικώτερον των αγωγών του δικτύου των υπονόμων, εκτελούνται απ’ ευθείας υπό του Ο.Α.Θ. και δαπάναις αυτού. (Μετά την σελ. 630,12(α) Σελ. 630,121 Τεύχος 603-Σελ. 131 Υπόνομοι Θεσσαλονίκης 23.Η.β.9 Παρεκκλίσεις Άρθρ.4.-1.Εάν το οικόπεδον ή οικοδομή τις δεν είναι δυνατόν να συνδεθή με την υπόνομον κατά τρόπον εξυπηρετούντα ολόκληρον το ακίνητον, ο Ο.Α.Θ. δύναται να επιτρέψη, όπως η σύνδεσις περιορισθή εις τμήμα μόνον αυτού, εγκρίνων όπως δια το υπόλοιπον γίνη χρήσις άλλου τρόπου αποχετεύσεως, και τούτο προσωρινώς, μέχρις ότου καταστή και δια τούτο δυνατή η σύνδεσις μετά της υπονόμου. 2.Το Διοικητικόν Συμβούλιον του Ο.Α.Θ. δύναται να απαλλάξη από της κατά το άρθρ. 2 του παρόντος υποχρεώσεως προς σύνδεσιν, εγκαταστάσεις αίτινες είναι διαρκείας ουχί μείζονος των έξ μηνών, αιτήσει του ιδιοκτήτου. Αριθμός Εξωτερικών Ιδιωτικών διακλαδώσεων Άρθρ.5.-1.Εις το παντορροϊκόν σύστημα έκαστον ακίνητον οφείλει να έχη κατά κανόνα μίαν μόνον σύνδεσιν προς την υπόνομον, εις δε το χωριστικόν σύστημα δύο συνδέσεις, μία δια τα όμβρια προς τον αγωγόν ομβρίων και ετέραν δια τα ακάθαρτα ύδατα προς τον αγωγόν ακαθάρτων. 2.Δια τα ακίνητα άτινα κείνται επί περισσοτέρων της μιας οδών, επί των οποίων υπάρχουσι χρησιμοποιήσιμοι υπόνομοι της πόλεως, η σύνδεσις πρέπει απαραιτήτως να γίνηται με την υπόνομον, ήτις θέλει υποδειχθή υπό του Ο.Α.Θ. 3.Εκάστη εξωτερική ιδιωτική διακλάδωσις δύναται να εξυπηρετή μόνον έν οικόπεδον (κατά την έννοιαν του Γενικού Οικοδομικού Κανονισμού του Κράτους) των επ’ αυτού κτιρίων θεωρουμένων ως αποτελούντων ενιαίον σύνολον. Ούτω τα ύδατα παντός ακινήτου δέον να αποχετεύωνται αυτοτελώς και ανεξαρτήτως των γειτονικών ακινήτων μέχρι της υπονόμου της οδού. Εις εξαιρετικάς περιπτώσεις, προκειμένου περί συνοικισμού εκ μικρών οικιών, ανηκουσών εις τον αυτόν ιδιοκτήτην, είναι δυνατόν, κατόπιν ειδικής αδείας του Διοικητικού Συμβουλίου του Ο.Α.Θ., να επιτραπή παρέκκλισις από του κανόνος τούτου. Επίσης τοιαύτη παρέκκλισις δύναται να επιτραπή υπό του Διοικητικού Συμβουλίου του Ο.Α.Θ. ,εφ’ όσον προκύπτει σαφώς, ότι πρόκειται περί όλως ανεξαρτήτων κτιρίων επί του αυτού οικοπέδου τοποθετουμένων κατά τρόπον επιτρέποντα την διαίρεσιν αυτού εις ανεξαρτήτους αλλήλων ιδιοκτησίας, πληρούσας τους όρους του Γενικού Οικοδομικού Κανονισμού από απόψεως αρτιότητος ή πρόκειται περί λίαν μεγάλου κτιρίου του οποίου η ασφαλής αποχέτευσις καθίσταται τεχνικώς αδύνατος δια μιας μόνον εξωτερικής συνδέσεως ή και εις ετέρας όλως ειδικάς περιπτώσεις. Σελ. 630,122 Τεύχος 603-Σελ. 132 4.Εις την περίπτωσιν διαιρέσεως μιας ιδιοκτησίας, εις άλλας περισσοτέρας, ούτως ώστε τα εφ’ ων αύται κείνται οικόπεδα να είναι άρτια και μεταβιβασθούν αύται εις άλλους, έκαστος νέος ιδιοκτήτης υποχρεούται, όπως τροποποιήση και συμπληρώση ιδίαις δαπάναις την εγκατάστασιν αποχετεύσεως των κτιρίων του, αποκτών ιδίαν σύνδεσιν συμφώνως προς τα εν τω παρόντι διαλαμβανόμενα. Το αυτό ισχύει και εις ην περίπτωσιν έν οικόπεδον διαιρεθή εις άλλα μικρότερα, εφ’ όσον συντρέχουν οι λόγοι οι αναφερόμενοι εις το άρθρ. 2 παρ. 5 του παρόντος. 5.Εάν η άμεσος αποχέτευσις των υδάτων χαμηλών σημείων ακινήτου προς την πλησιεστέραν υπονόμον είναι ανέφικτος, δύναται κατόπιν αδείας του Ο.Α.Θ., να επιτραπή κατ’ εξαίρεσιν αποχέτευσις δι’ ιδιαιτέρου αγωγού, διερχομένου δια καταλλήλου γειτονικού οικοπέδου κατόπιν συμφωνίας των δύο γειτόνων ιδιοκτητών. Αποχέτευσις χαμηλών χώρων ή επιφανειών Άρθρ.6.-1.Οσάκις τα εντός του ακινήτου στόμια υποδοχής των αποχετεύσεων ακαθάρτων και ομβρίων υδάτων κείνται χαμηλότερον του πεζοδρομίου, η σύνδεσις με την υπόνομον επιτρέπεται μόνον κατόπιν ειδικής αδείας του Ο.Α.Θ. Η τοιαύτη όμως άδεια χορηγείται μόνον κατόπιν εγγράφου υπευθύνου δηλώσεως του ιδιοκτήτου, ότι ουδεμίαν απαίτησιν αποζημιώσεως θέλει εγείρει εν περιπτώσει τυχόν ζημιών του εκ πλημμύρας και ότι είναι υπεύθυνος δια τας εκ της αυτής αιτίας ζημίας τρίτων και τας εν γένει δαπάνας των προς αποκατάστασιν αυτών, του Ο.Α.Θ. δυναμένου να διακόψη την σύνδεσιν. 2.Όταν τα κατά τα ανωτέρω στόμια υποδοχής κείνται ου μόνον χαμηλότερον του πεζοδρομίου, αλλά και της στάθμης υπερυψώσεως των υδάτων της υπονόμου, ως αύτη ορίζεται υπό του Ο.Α.Θ. απαιτείται πλην της κατά τα ανωτέρω αδείας και όπως η εσωτερική εγκατάστασις αποχετεύσεως είναι εφωδιασμένη δια αυτομάτου δικλείδος ασφαλείας και δι’ υδροφρακτικής χειροκινήτου δικλείδος. Αι δικλείδαις αύται τύπου εγκρινομένου υπό του Υπουργείου Δημοσίων Έργων, πρέπει να τοποθετώνται εις θέσεις ευχερώς επισκέψιμους και να συντηρώνται δαπάναις και ευθύνη του ιδιοκτήτου, παραμένοντος τούτου υπευθύνου δια τας εκ της μη καλής λειτουργίας αυτών πάσης φύσεως ζημίας, του Ο.Α.Θ. δυναμένου πάντοτε να διακόπτη την σύνδεσιν ταύτης. 3.Αι ανωτέρω παρ. 1 και 2 του παρόντος άρθρου εφαρμόζονται και επί των ήδη συνδεδεμένων καθ’ οιονδήποτε τρόπον οικοδομών προ της ισχύος του παρόντος των ιδιοκτητών τούτων, υποχρεουμένων να εφαρμόσουν τα υπό των ανωτέρω διατάξεων οριζόμενα. 23.Η.β.9 Υπόνομοι Θεσσαλονίκης 4.Τα αποχωρητήρια πρέπει πάντοτε να εγκαθίστανται υπέρ την στάθμην υπερυψώσεως των υδάτων της υπονόμου. Ως υψόμετρον αυτών λαμβάνεται η στάθμη του ύδατος εν τω σιφώνι της λεκάνης του αποχωρητηρίου. 5.Άπασαι αι σωληνώσεις της εσωτερικής εγκαταστάσεως αποχετεύσεως των κτιρίων, αι εξυπηρετούσαι υδραυλικούς υποδοχείς, των οποίων τα στόμια κείνται υπέρ της στάθμης υπερυψώσεως των υδάτων της υπονόμου, πρέπει να συνδέωνται με την εξωτερικήν ιδιωτικήν διακλάδωσιν προς τα κατάντη της δικλείδος, εφ’ όσον υφίσταται τοιαύτη. 6.Εν περιπτώσει καθ’ ην υπόγειοι ή έτεροι χώροι κείνται τόσον χαμηλά ώστε να μη δύναται να γίνη η προς την υπόνομον της οδού διοχέτευσις δια φυσικής ροής πρέπει να προβλέπηται μηχανική ανύψωσις των αποχετευτικών υδάτων, ως εν παρ. 13 και 14 του μέρους 11 του δια του από 12.6/1.7/1936 Β.Δ/τος κυρωθέντος κανονισμού εσωτερικών υδραυλικών εγκαταστάσεων καθορίζεται. Αποχετευόμενα ύδατα Άρθρ.7.-1.Δια της εγκαταστάσεως αποχετεύσεως των ακίνητων εν γένει πρέπει να αποχετεύωνται υποχρεωτικώς τα εξής: α)Τα ύδατα των αποχωρητηρίων και τα εκ της εν γένει οικιακής χρήσεως προερχόμενα τοιαύτα, εφ’ όσον η αποχέτευσις αυτών επιτρέπεται υπό των επομένων διατάξεων, ως και πάσα άλλη υπό του Ο.Α.Θ. κρινομένη κατάλληλος, προς αποχέτευσιν ρευστή ακαθαρσία, επαρκώς διαλελυμένη ώστε να παρασύρεται πλήρως. β)Τα όμβρια ύδατα εις μεν το παντορροϊκόν σύστημα γενικώς, εις δε το χωριστικόν σύστημα, ως καθορίζεται υπό των εξής διατάξεων. Τα όμβρια ύδατα των αυλών, των προεξοχών και των επιστεγασμάτων των οικοδομών, δέον εν πάση περιπτώση καταλλήλως συλλεγόμενα να διοχετεύωνται προς την υπόνομον ομβρίων της οδού εφ’ όσον υφίσταται τοιαύτη, κατά τα εν άρθρ. 2 και άρθρ. 3 παρ. 1 και 2 αναφερόμενα. Όταν επί της οδού δεν υπάρχει υπόνομος ομβρίων ή παντορροϊκού συστήματος ή όταν, υπαρχούσης υπονόμου επιτρέπεται τα όμβρια ύδατα να μη αποχετεύωνται εις αυτήν, η αποχέτευσις των ομβρίων δέον να πραγματοποιείται μέχρι του ρείθρου της οδού οπωσδήποτε δια κεκαλυμμένων αγωγών και πάντοτε υπό την στάθμην του πεζοδρομίου. Εις την περιοχήν του χωριστικού συστήματος ο χωρισμός των ακαθάρτων υδάτων από των ομβρίων πρέπει να πραγματοποιείται τόσον εις την εσωτερικήν εγκατάστασιν αποχετεύσεως του κτιρίου, όσον και εις τους αγωγούς συνδέσεως του ακινήτου μετά των υπονόμων. 2.Απαγορεύεται γενικώς η αποχέτευσις ή η κατ’ άλλον τρόπον απόρριψις δια των εγκαταστάσεων αποχετεύσεως εις το δίκτυον των υπονόμων των κάτωθι ουσιών: α)Υγρών προερχομένων εκ βόθρων εν γένει (στεγανών ή μη) οι οποίοι καταργούνται κατά τα εν τω παρόντι Κανονισμώ διαλαμβανόμενα. β)Ουσιών οιασδήποτε φύσεως δυναμένων να εμφράξωσι τους αγωγούς (π.χ. απορριμμάτων μαγειρείου, σκουπιδιών, προϊόντων κατεδαφίσεως, άμμου, τέφρας, ιζημάτων, ρακών, κόπρου ζώων, απορριμμάτων σφαγείων κ.λ.π.). γ)Ευφλέκτων ή εκρηκτικών ουσιών δυναμένων να επιφέρωσι ζημίας εις το αποχετευτικόν δίκτυον ή να θέσωσιν εν κινδύνω την ζωήν των εν αυτώ εργαζομένων. δ)Αερίων και ατμών, απαγορευομένης της απ’ ευθείας συνδέσεως αεραγωγών προς τας υπονόμους. ε)Υδάτων αποχετεύσεως δυναμένων να επιδράσωσιν επιβλαβώς επί των υλικών δομήσεως των υπονόμων (π.χ. λόγω της περιεκτικότητος αυτών εις οξέα, αλκάλια, άλατα, πίσσαν, κ.λ.π.) ή εκλυόντων δηλητηριώδη ή ασφυξιογόνα αέρια. ς)Υδάτων αποχετεύσεως δυσχεραινόντων την λειτουργίαν των υπονόμων (π.χ. υδάτων αποχετεύσεων προκαλούντων καταπτώσεις, χημικάς κατακρημνίσεις, ιζήματα ή εναποθέσεις εντός των υπονόμων), ως και τα χρωματισμένα ύδατα αποχετεύσεως εις αξίας λόγου, κατά την απόλυτον κρίσιν του Ο.Α.Θ. ποσότητας, ρευστότητα κ.λ.π. ζ)Υδάτων αποχετεύσεως αναδιδόντων ισχυράς ή οχληράς αναθυμιάσεις (λόγω αποσυνθέσεως, ζημώσεως, κ.λ.π.). η)Υδάτων αποχετεύσεως με περιεκτικότητα εις λίπη και έλαια εις ποσότητας αξίας λόγου, κατά την απόλυτον κρίσιν του Ο.Α.Θ. θ)Υδάτων αποχετεύσεως εχόντων θερμοκρασίαν μείζονα των 40% βαθμών Κελσίου. ι)Υδάτων αποχετεύσεως εις τόσον μεγάλην ποσότητα ώστε να επηρεάζεται η ομαλή λειτουργία του δικτύου. ια)Υδάτων δυναμένων να επιδράσουν καθ’ οιονδήποτε τρόπον βλαπτικώς επί των εγκαταστάσεων καθαρισμού των αποβλήτων (εγκαταστάσεις βιολογικού καθαρισμού κ.λ.π.) κατά την απόλυτον κρίσιν του Ο.Α.Θ. ιβ)Και εν γένει υδάτων και υγρών μη πληρούντων τους όρους των υφισταμένων εκάστοτε προδιαγραφών κατασκευής αγωγών ή εγκαταστάσεων υπονόμων. 3.Η εντός του δικτύου υπονόμων ή διευθετημένων ρευμάτων και γενικώς ανοικτών αγωγών διοχέτευσις των βιομηχανικών και ακαθάρτων υδάτων των διαφόρων βιομηχανικών εργοστασίων, εργαστηρίων, γκαράζ, κ.λ.π. ή άλλων Ιδρυμάτων επιτρέπεται μόνον κατόπιν ειδικής αδείας του Ο.Α.Θ. και εφ’ όσον τα ως άνω ύδατα, είτε δεν κέκτηνται τας εν τω προηγουμένω εδαφίω αναφερομένας ιδιότητας, είτε απέβαλον ταύτας, δια μεθόδων προτεινομένων εκάστοτε υπό του αιτούντος. Εις τοιαύτας περιπτώσεις ο ενδιαφερόμενος οφείλει να συντάξη πλήρη μελέτην των απαιτουμένων εγκαταστάσεων και έκθεσιν της λειτουρ(Μετά την σελ. 630,122) Σελ. 630,123 Τεύχος 603-Σελ. 133 Υπόνομοι Θεσσαλονίκης 23.Η.β.9 γίας αυτών και να υποβάλη ταύτας εις τον Ο.Α.Θ. δια την έγκρισιν, ήτις δίδεται και αφορά μόνον την ασφάλειαν του δικτύου υπονόμων των εν γένει εγκαταστάσεων του Ο.Α.Θ. ως και την δυνατότητα περαιτέρω καθαρισμού των ως άνω υδάτων υπό του Ο.Α.Θ. Εάν εκ των υστέρων προκύψη ότι τα ληφθέντα μέτρα και αι προβλεφθείσαι διατάξεις, παρά την προηγηθείσαν έγκρισίν των, είναι ανεπαρκείς ο ιδιοκτήτης οφείλει να προβαίνη αμέσως εις τας αναγκαιούσας τροποποιήσεις και συμπληρώσεις και άμεσον αυτών εκτέλεσιν, του Ο.Α.Θ. δυναμένου εν εναντία περιπτώσει να διακόπτη την σύνδεσιν. 4.Προκειμένου περί αποχετεύσεως βιομηχανικών ή άλλων υδάτων ο Ο.Α.Θ. δικαιούται όπως αξιοί πλην της κατά τα ανωτέρω εξουδετερώσεώς των και τον προηγούμενον πλήρη αποχρωματισμόν των υδάτων τούτων δι’ ειδικών εγκαταστάσεων κατά τα προηγουμένως καθορισθέντα. 5.Τα εκ των εργοστασίων, βιομηχανικών, βιοτεχνικών και λοιπών εγκαταστάσεων εκρέοντα καθαρά ύδατα (ύδατα συμπυκνώσεως ψύξεως, ανυψωτικών μηχανημάτων κ.λ.π.) επιτρέπεται να αποχετεύωνται εντός των υπονόμων, μόνον κατόπιν ειδικής αδείας του Ο.Α.Θ. και υπό όρους υπ’ αυτού οριζομένους. Εις το χωριστικόν σύστημα τα ύδατα ταύτα αποχετεύονται εντός των υπονόμων των ομβρίων υδάτων, εφ’ όσον κατά την κρίσιν του Ο.Α.Θ. επιτρέπει τούτο η λειτουργία των. 6.Τα ακάθαρτα υγρά των σταύλων δεν επιτρέπεται να διοχετεύωνται απ’ ευθείας εις το δίκτυον των υπονόμων, επιβαλλομένης της προηγουμένης απαλλαγής τούτων υπό των αδιαλύτων ουσιών δια βόθρων καθιζήσεως, διατάξεως εν γένει εγκρινομένης υπό του Ο.Α.Θ. δυναμένου τούτου εν αντιθέτω περιπτώσει να διακόπτη την σύνδεσιν. 7.Δια την αποχέτευσιν των υπογείων εδαφικών υδάτων εντός των υπονόμων απαιτείται ειδική άδεια του Ο.Α.Θ. χορηγουμένη κατά τους εν εκάστη περιπτώσει καθοριζομένους όρους υπό του Διοικητικού Συμβουλίου αυτού. Τα ύδατα ταύτα δέον κατά κανόνα να αποχετεύωνται εντός των υπονόμων ομβρίων υδάτων, αι δε σχετικαί εγκαταστάσεις πρέπει να είναι τοιαύται, ώστε να παρεμποδίζηται ασφαλώς η εισροή των υπερυψωμένων υδάτων της υπονόμου εντός του υπεδάφους. 8.Εις ας περιπτώσεις εντός του δικτύου υπονόμων εισέρχονται παρά πάσαν πρόβλεψιν επικίνδυνοι ή βλαβεραί ουσίαι (π.χ. λόγω διαρροής δεξαμενών ειδικών υγρών), ο ιδιοκτήτης οφείλει να προβή εις την λήψιν των καταλλήλων μέτρων δια την έγκαιρον απομάκρυνσιν αυτών, ειδοποιών αμέσως και τον Ο.Α.Θ. Μέχρι επιτεύξεως της πλήρους ανασχέσεως εισροής επικινδύνων ή βλαβερών ουσιών εις  Σελ. 630,124 Τεύχος 603-Σελ. 134 το δίκτυον υπονόμων ο Ο.Α.Θ. δύναται να διακόπτη την σύνδεσιν. Άρθρ.8.-1.Απαγορεύεται η χρησιμοποίησις προς οιονδήποτε σκοπόν υγρών όθεν δήποτε προερχομένων και ρεόντων εντός διευθετημένων χειμάρρων ή ρευμάτων ή αγωγών εν γένει ομβρίων ή ακαθάρτων υδάτων, άνευ προηγουμένης αδείας του Νομάρχου, εκδιδομένης κατόπιν γνώμης του Ο.Α.Θ. 2.Άδειαι χρησιμοποιήσεως υγρών ως αι εν τη προηγουμένη παρ. 1 χορηγειθήσαι προ της ισχύος του παρόντος Κανονισμού υπό οιασδήποτε αρχής καταργούνται από της ισχύος του παρόντος. Κατεδάφισις και αχρήστευσις παλαιών εγκαταστάσεων αποχετεύσεως Άρθρ.9.-1.Μετά την σύνδεσιν ακινήτων με υπόνομον οι ιδιοκτήται οφείλουν όπως μετά σχετικήν πιστοποίησιν της εκτελέσεως των αναγκαιούντων έργων υπό του Ο.Α.Θ. προβούν εις την αχρήστευσιν και κατεδάφισιν των εν τη ακινήτω των τυχόν υπαρχόντων βόθρων ομβρίων και ακαθάρτων υδάτων, βόθρων, αποχωρητηρίων, παλαιών υπονόμων και εν γένει πάσης παλαιάς εγκαταστάσεως αποχετεύσεως, τούτο δε ιδία αυτών φροντίδι και δαπάνη και εντός προθεσμίας οριζομένης υπό του Ο.Α.Θ. 2.Η αχρήστευσις των βόθρων μετά ή άνευ κατεδαφίσεως αυτών πρέπει να γίνεται δια πλήρους εκκενώσεως αυτών και πληρώσεως δια καθαρών γαιών. Το περιεχόμενον των ούτω εκκενωθησομένων βόθρων κ.λ.π. δέον να απομακρίνηται, απαγορευομένης αυστηρώς της απορρίψεώς του εντός της υπονόμου. 23.Η.β.9 Υπόνομοι Θεσσαλονίκης Έλεγχος Εγκαταστάσεων